User:Saleem Misbahi

امام احمد رضا اپنے القاب و آداب کے آئینے میں تحریر: مولانا محمد صابر رضا رہبؔر مصباحی          کسی بھی ذات کی مقبولیت و عبقریت  کا صحیح اندازہ اس  کے تئیں ان کے ہم عصروں کے مثبت و منفی خیالات سے ہی لگایا جا سکتا ہے کہ  وہ شخصیت  کتنی معیاری اور ملک گیر و ہمہ گیر مقبولیت کی حامل ہے۔  جس شان و شوکت اور عزت و عظمت  کے ساتھ اُس کے ہم عصراُس  کا تذکرہ کریں گے وہ ذات اتنی ہی با عظمت  و با رفعت ہو گی۔ یہ ایک ایسی کسوٹی ہے جہاں انصاف کا پیمانہ کبھی بھی نہیں بدلتا۔ یہ الگ  بات ہے کہ کوئی کچھ دیر  کے لئے اپنی انانیت کے نشے میں دُھت ہو کر اس کی عبقریت سے منکر ہو جائے مگر حقیقیت و سچ کا جادو اس کے بھی سر  چڑھ کر بولتا ہے۔ پھر اسے انانیت کے خول سے باہر نکل کر  بہر حال حقیقت کا اعتراف کرنا ہی پرتا ہے اور کسی بھی شخص کی ہمہ گیر یت  و مقبولیت کے لئے یہی کافی ہے۔ مجددِ مائۃ ماضیہ مؤیّدِ  طاہرہ اعلیٰ حضرت امام احمد رضا فاضلِ بریلوی عَلَیْہِ الرَّحْمَۃ بھی ا نہیں خوش قسمت ہستیوں میں سے ہیں جن کی عظمتوں کے ترانے  اپنے تو اپنے غیر بھی گانے   پر مجبور ہو گئے۔ آپ کی ہمہ      جہت و ہمہ گیریت کیا تھی اور آپ کے ہم عصروں کے درمیان آپ کی  کیا  حیثیت تھی اس کا اندازہ آداب والقابات سےبخوبی لگایا جا سکتا  ہے، جن کے ذریعے وہ آپ کو یاد کرتے اور آپ کا تذکرہ کرتے تھے۔ یہ موضوع مستقل ایک کتاب  کا متقاضی ہے جب کہ سرِ دست ہمیں  ایک مختصر سا مضمون  سپردِ قلم کرنا ہے۔ اس لئے ہم قارئین سے  معذرت کرتے ہوئے فقط چند مشاہیر شخصیات و قابلِ ذکر  افراد کے اقوال و نظریات  کو زینتِ قرطاس کرنے  کی سعی کریں گے۔   ۱۔قطب المشائخ  شاہ  ابو الحسین احمد نوری عَلَیْہِ الرَّحْمَۃ مارہرہ شریف: ’’چشم و چراغِ خاندانِ برکاتیہ مارہرہ مولانا احمد رضا خاں صاحب دَامَ عُمْرُھُمْ وَعَلَیْہِمْ! از ابو الحسین۔ بعدہ، دعا، فقرہ مقبولیت محررہ القابات سطر بالا واضح ہو کہ یہ خطاب حضرت صاحب رضی اللہ تعالٰی عنہ نے مجھ کو دیا تھا۔ باوجود یکہ میں لائق نہ تھا، چوں کہ اب  میں بظاہر اسباب، انواعِ امراض میں مبتلا ہوں تو  اب سوائے آپ کے حامیِ کا راس خاندان ِعالی شان کا خلفا میں کوئی نہ رہا،  لہٰذا میں نے یہ خطاب آپ کو  بایمائے غیبی پہنچا دیا،  بطوع و رغبتِ  قلب یہ خطاب آپ کو دیا اور بخش دیا۔‘‘ (حیاتِ آلِ رسول احمدی مارہروی، ص ۹۸تا ۹۹) ۲۔ تاج العلما، سیّد شاہ اولادِ رسول  محمد میاں قادری مارہرہ شریف: ’’حامیِ سنّت، قاطعِ بدعت، ماحیِ فتن، جامعِ کمالات، منبعِ برکات، لازالت شمس افادتھم طالعۃ، مولانا المعظّم!‘‘ (احکامِ شریعت، سوم ص ۴؛ فتاوٰی رضویہ مع تخریج و ترجمہ، ج۶، ص۶۳۲) ۳۔ تاج الفحول حضرت سیّد عبد القادر بد ایونی: ’’مولانا الابجل الاکمل‘‘ (مکتوباتِ علماو اہلِ صفا، ص ۶۲تا ۶۳) ۴۔حضرت سیّد شاہ اسماعیل شاہ جی میاں مارہرہ شریف: "فخر الافاضل، صدر الاماثل، افضل العلما، اجل الفضلا، مجمع الفضائل والفواضل، مدققِ دقائقِ  شریعت و محققِ حقائقِ طریقت‘‘ (مفاضاتِ طیّبہ، ص۱۴ تا ۱۵ و ۴۸ تا ۴۹) ۵۔ حضرت علامہ شاہ عبد الصمد چشتی پھپھوند شریف: "معین الاسلام والمسلمین، قامع اساس المحدثین" (مکتوباتِ علما و  کلامِ اہلِ صفا، ص۳۳) ۶۔ حضرت  مولانا سیّد شاہ ابراہیم قادری رزّاقی بغداد شریف: "العالم الفاضل، البحر المتقاطر" (دبدبۂ سکندری، رام پور، ۲۰؍ جولائی ۱۹۱۴ء ص ۳،  ماخوذاز خطوطِ مشاہیر بنام امام احمد رضا) ۷۔ تاجدارِ ترہت، علامہ شاہ ابو الولی محمد عبد الرحمٰن محبیّٰ  قادری، پوکھریرا  شریف، سیتا مڑھی بہار: "مفتیِ علام، وحید العصر، فرید الدہر، مفتیِ اسلام، مرجعِ عام، امامِ انام، بیخ کنِ نجدیاں، صف شکنِ بد مذہبیاں" (الصوارم الہندیہ، ص ۴۶) ۸۔ حضرت مولانا قاضی سیّد احمد میاں، راجستھان: "قدوۃ العلما، زبدۃ الفقہا" (فتاوٰی رضویّہ، ج ۱۲، ص ۱۲۴) ۹۔ حضرت مولانا اسرار الحق دہلوی،گجرات: "افضل العلما، اکمل الکملا، آیت من آیۃ اللہ، برکت من برکۃ اللہ، مجددِ دین، نائبِ سیّد المرسلین" (فتاوٰی رضویّہ، ج ۱۲، ص۱۹۹) ۱۰۔ حضرت مولانا عبد السلام ہمدانی، امر تسر: "بحضور فیض گنجور، سر اپا رحمتِ یزداں، رئیس العلماء و الفضلاء" (مقدّمہ، خطوطِ مشاہیر بنام امام احمد رضا، ج ا، ص ۱۹، از ڈاکٹر امجد رضا امجد) ۱۱۔ حضرت مولانا عبد السلام جبل پوری:           "عالی منقبت، اعلم العلماء المتبحرین، افضل العلماء المتصدرین، سند النبلاء المدرّسین، مسند الکملاء المفتین، شیخ الاسلام و المسلمین، مجتہدِ زمانہ، فریدِ اَدانہ، صاحبِ حجتِ قاہرہ، مویّدِ سنّت زاہرہ، مجددِ زمانۂ حاضرہ، بحرا لعلوم، کاشف السرو المکتوم، قبلۂ عالم، حضرت مولانا و مقتدانا و سندنا، مرشدنا، وذخرنا لیومنا وغدنا، وسلیتنا و برکتنا فی الدنیا والدین، آیۃ من آیات اللہ رب العالمین، نعمۃ اللہ علی  المسلمیItalic text